**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL PATALPŲ, SKIRTŲ MAISTO GAMYBAI, SU PAGALBINĖMIS PATALPOMIS BEI ILGALAIKIU MATERIALIUOJU IR TRUMPALAIKIU MATERIALIUOJU TURTU NUOMOS IR MOKINIŲ MAITINIMO PASLAUGŲ TEIKIMO LAZDIJŲ R. SEIRIJŲ ANTANO ŽMUIDZINAVIČIAUS GIMNAZIJOJE**

2020 m. birželio 18 d. Nr. 34-435

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. [5TS-279](https://teisineinformacija.lt/lazdijai/Default.aspx?Id=3&DocId=54846) „Dėl Lazdijų rajono savivaldybės ilgalaikio materialiojo turto nuomos viešo nuomos konkurso ir nuomos be konkurso organizavimo tvarkos aprašo patvirtinimo“, 11 ir 12 punktais, Nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašu, patvirtintu Lazdijų rajono savivaldybės tarybos 2020 m. vasario 28 d. sprendimu Nr. [5TS-280](https://teisineinformacija.lt/lazdijai/Default.aspx?Id=3&DocId=54747) „Dėl nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, ir atsižvelgdama į Lazdijų r. Seirijų Antano Žmuidzinavičiaus gimnazijos 2020-06-17 raštą Nr. SAŽG10-81 „Dėl leidimo išnuomoti patalpas mokinių maitinimo paslaugoms teikti“, Lazdijų rajono savivaldybės taryba nusprendžia:

1. Išnuomoti viešo konkurso būdu 1 metų laikotarpiui (su galimybe pratęsti 2 kartus po 12 mėnesių) mokinių maitinimo paslaugoms teikti šį Lazdijų rajono savivaldybei nuosavybės teise priklausantį Lazdijų r. Seirijų Antano Žmuidzinavičiaus gimnazijos patikėjimo teise valdomą turtą:

1.1. mokyklos pastato, esančio Lazdijų r. sav. Seirijų mstl. Metelių g. 7, unikalus Nr. 5993-2004-0019, 151,56 kv. metro ploto patalpas, skirtas maisto gamybai, su pagalbinėmis patalpomis (Nr. R-19, 1-38, 1-39, 1-40, 1-41, 1-42, 1-43, 1-44, 1-45, 1-46, 1-47, 1-48 ir dalimi patalpos Nr. 1-49);

1.2. ilgalaikį materialųjį turtą pagal 1 priedą;

1.3. trumpalaikį materialųjį turtą pagal 2 priedą.

2. Nustatyti šio sprendimo 1 punkte nurodytų:

2.1. patalpų pradinį nuompinigių dydį – 44,42 euro per vieną mėnesį;

2.2. ilgalaikio materialiojo turto pradinį nuompinigių dydį – 183,79 euro per vieną mėnesį;

2.3. trumpalaikio materialiojo turto pradinį nuompinigių dydį – 4,10 euro per vieną mėnesį.

3. Įpareigoti Lazdijų r. Seirijų Antano Žmuidzinavičiaus gimnazijos direktorių:

3.1. Organizuoti šio sprendimo 1 punkte nurodytų mokyklos patalpų su ilgalaikiu ir trumpalaikiu materialiuoju turtu nuomos ir mokinių maitinimo paslaugų teikimo viešą konkursą;

3.2. Pasirašius patalpų su ilgalaikiu ir trumpalaikiu materialiuoju turtu nuomos sutartį su viešą konkursą laimėjusiu dalyviu, nuomos sutartį įregistruoti Nekilnojamojo turto registre.

4. Nustatyti, kad mokyklos patalpų su ilgalaikiu ir trumpalaikiu materialiuoju turtu nuomos bei mokinių maitinimo paslaugų teikimo konkurso dokumentuose turėtų būti numatytos šios sąlygos:

4.1. Negali būti keičiama išnuomojamų patalpų paskirtis;

4.2. Įmonei nuomininkei, pagerinusiai išsinuomotą turtą, už pagerinimą neatlyginama;

4.3. Įmonė nuomininkė privalo:

4.3.1. Naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos ir sanitarinių reikalavimų;

4.3.2. Užtikrinti nuomojamų patalpų einamąjį remontą bei nuomojamų įrenginių, skirtų maisto gamybai, saugų darbą, priežiūrą ir remontą;

4.4. Įmonei nuomininkei draudžiama be Lazdijų rajono savivaldybės tarybos rašytinio sutikimo:

4.4.1. Subnuomoti nuomojamą ilgalaikį materialųjį turtą arba kitaip leisti kitiems asmenims juo naudotis;

4.4.2. Atlikti nuomojamo ilgalaikio materialiojo turto kapitalinį remontą arba rekonstravimo darbus;

4.5. Įmonė nuomininkė moka už patalpų šildymą, vietinę rinkliavą už komunalinių atliekų surinkimą iš atliekų turėtojų ir atliekų tvarkymą, už sunaudotą nuomojamose patalpose elektros energiją, šaltą, karštą ir kanalizuojamą vandenį pagal nuomotojo pateiktas sąskaitas, per 15 kalendorinių dienų pervesdama pinigus į nurodytą sąskaitą;

4.6. Įmonė nuomininkė, sutartyje nustatytu laiku nesumokėjusi nuompinigių, moka 0,05 procento delspinigius už kiekvieną pavėluotą dieną;

4.7. Įmonė, norinti teikti mokinių maitinimo paslaugas Lazdijų r. Seirijų Antano Žmuidzinavičiaus gimnazijoje, turės:

4.7.1. Pati apsirūpinti trūkstama įranga, reikalinga maisto gamybai;

4.7.2. Dalyvauti kitų institucijų vykdomose vaikų maitinimo programose;

4.7.3. Maitinimą organizuoti vadovaujantis Lietuvos Respublikos įstatymais, higienos normomis ir kitais teisės aktais, nustatančiais maisto tvarkymą ir maisto saugą;

4.7.4. Užtikrinti, kad visi vaikų maitinimui naudojami maisto produktai atitiktų Lietuvos Respublikos teisės aktų reikalavimus;

4.8. Teikiant mokinių maitinimo paslaugas, patiekalus gaminti su ne didesniu kaip 25 proc. antkainiu nuo žaliavų kainos;

4.9. Mokinių maitinimo paslaugų teikimo sutartyje turi būti numatyti įmonės – paslaugos teikėjos – konkretūs asmenys, kurie privalės nuolat kontroliuoti mokinių maitinimo kokybę ir sutarties sąlygų vykdymą;

4.10. Išnuomojamo ilgalaikio materialiojo ir trumpalaikio materialiojo turto sąrašai turi būti pridedami prie turto nuomos sutarties kaip jų priedai.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

Lazdijų rajono savivaldybės tarybos

2020 m. birželio d.

sprendimo Nr.

1 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO SEIRIJŲ ANTANO ŽMUIDZINAVIČIAUS GIMNAZIJOS PATIKĖJIMO TEISE VALDOMO** **ILGALAIKIO MATERIALIOJO TURTO, IŠNUOMOJAMO MOKINIŲ MAITINIMO PASLAUGOMS TEIKTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pavadinimas | Inventorinis Nr. | Kiekis, vnt. | Pradinė vertė, Eur | Nusidėvėjimas, Eur | Likutinė vertė,  Eur |
| 1. | Elektrinė viryklė su orkaite ASE 61 | IT166019P08 | 1 | 1718,20 | 429,60 | 1288,60 |
| 2. | Šaldytuvas AUDECP-701 R CI | IT166022P08 | 1 | 1210,00 | 302,40 | 907,60 |
| 3. | Marmitas | 168216P08 | 1 | 1118,00 | 158,44 | 959,56 |
| 4. | Šaldiklis | CA-00000520 | 1 | 987,35 | 8,23 | 979,12 |
| 5. | Prekystalis | CA-00000522 | 1 | 701,80 | 5,85 | 695,95 |
| 6. | Mėsmalė | CA-00000525 | 1 | 744,15 | 31 | 713,15 |
| 7. | Marmitas | CA-00000523 | 1 | 579,36 | 4,83 | 574,52 |
| 8. | Konvekcinė krosnis Galilei PF7710 su apiplovimo dušu | CA-00000526 | 1 | 3388,00 | 197,61 | 3190,39 |
| 9. | N. pl. stalas su plautuve | IMT0001174 | 1 | 579,36 | 4,83 | 574,52 |
|  |  |  | **Iš viso:** | **11026,22** | **1142,79** | **9883,41** |

\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės taryba

2020 m. birželio d.

sprendimo Nr.

2 priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO LAZDIJŲ R. SEIRIJŲ ANTANO ŽMUIDZINAVIČIAUS GIMNAZIJOS PATIKĖJIMO TEISE VALDOMO** **TRUMPALAIKIO MATERIALIOJO TURTO, IŠNUOMOJAMO MOKINIŲ MAITINIMO PASLAUGOMS TEIKTI, SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Inventorinis Nr. | Kiekis, vnt. | Vieneto kaina, Eur | Suma, Eur |
| 1. | Boileris | 7100023 | 1 | 139,02 | 139,02 |
| 2. | Bulvių tarkavimo mašina | 7100026 | 1 | 10,25 | 10,25 |
| 3. | Šaldymo spinta | 7102954 | 1 | 288,17 | 288,17 |
| 4. | El. mėsmalė | 7100081 | 1 | 146,84 | 146,84 |
| 5. | Vandens šildytuvas | 7100725 | 1 | 115,27 | 115,27 |
| 6. | Gesintuvas | 7100127 | 1 | 46,34 | 46,34 |
| 7. | GN ½ indas su dangčiu | ATAT 1400001115 | 8 | 19,06 | 152,48 |
| 8. | N.pl. stalas su lentyna 120/60/85 | ATAT\_1400001206 | 1 | 254,10 | 254,10 |
| 9. | Serviravimo vežimėlis | ATAT\_1400001207 | 1 | 163,35 | 163,35 |
|  |  |  | **Iš viso:** | **1182,40** | **1315,82** |

\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO „DĖL PATALPŲ, SKIRTŲ MAISTO GAMYBAI, SU PAGALBINĖMIS PATALPOMIS BEI ILGALAIKIU MATERIALIUOJU IR TRUMPALAIKIU MATERIALIUOJU TURTU NUOMOS IR MOKINIŲ MAITINIMO PASLAUGŲ TEIKIMO LAZDIJŲ R. SEIRIJŲ ANTANO ŽMUIDZINAVIČIAUS GIMNAZIJOJE“ PROJEKTO**

**AIŠKINAMASIS RAŠTAS**

2020-06-17

Lazdijai

Lazdijų rajono savivaldybės tarybos sprendimo „Dėl patalpų, skirtų maisto gamybai, su pagalbinėmis patalpomis bei ilgalaikiu materialiuoju ir trumpalaikiu materialiuoju turtu nuomos ir mokinių maitinimo paslaugų teikimo Lazdijų r. Seirijų Antano Žmuidzinavičiaus gimnazijoje“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Lazdijų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, patvirtinto Lazdijų rajono savivaldybės tarybos 2020 m. vasario 28 d. sprendimu Nr. 5TS-279 „Dėl Lazdijų rajono savivaldybės ilgalaikio materialiojo turto nuomos viešo nuomos konkurso ir nuomos be konkurso organizavimo tvarkos aprašo patvirtinimo“, 11 ir 12 punktais, Nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašu, patvirtintu Lazdijų rajono savivaldybės tarybos 2020 m. vasario 28 d. sprendimu Nr. 5TS-280 „Dėl nuompinigių už Lazdijų rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, ir atsižvelgiant į Lazdijų r. Seirijų Antano Žmuidzinavičiaus gimnazijos 2020-06-17 raštą Nr. SAŽG10-81 „Dėl leidimo išnuomoti patalpas mokinių maitinimo paslaugoms teikti“.

Lazdijų r. Seirijų Antano Žmuidzinavičiaus gimnazija 2020-06-17 raštu Nr. SAŽG10-81 „Dėl leidimo išnuomoti patalpas mokinių maitinimo paslaugoms teikti“ kreipėsi dėl patalpų su ilgalaikiu materialiuoju ir trumpalaikiu materialiuoju turtu išnuomojimo, mokinių maitinimo paslaugų teikimui, kadangi baigiasi mokinių maitinimo organizavimo sutartis.

Šio sprendimo projekto tikslas:

1. Išnuomoti viešo konkurso būdu 1 metų laikotarpiui (su galimybe pratęsti 2 kartus po 12 mėnesių) mokinių maitinimo paslaugoms teikti šį Lazdijų rajono savivaldybei nuosavybės teise priklausantį Lazdijų r. Seirijų Antano Žmuidzinavičiaus gimnazijos patikėjimo teise valdomą turtą:

1.1. mokyklos pastato, esančio Lazdijų r. sav. Seirijų mstl. Metelių g. 7, unikalus Nr. 5993-2004-0019, 151,56 kv. metro ploto patalpas, skirtas maisto gamybai, su pagalbinėmis patalpomis (Nr. R-19, 1-38, 1-39, 1-40, 1-41, 1-42, 1-43, 1-44, 1-45, 1-46, 1-47, 1-48 ir dalimi patalpos Nr. 1-49);

1.2. ilgalaikį materialųjį turtą pagal 1 priedą;

1.3. trumpalaikį materialųjį turtą pagal 2 priedą.

2. Nustatyti šio sprendimo 1 punkte nurodytų:

2.1. patalpų pradinį nuompinigių dydį – 44,42 euro per vieną mėnesį;

2.2. ilgalaikio materialiojo turto pradinį nuompinigių dydį – 183,79 euro per vieną mėnesį;

2.3. trumpalaikio materialiojo turto pradinį nuompinigių dydį – 4,10 euro per vieną mėnesį.

3. Įpareigoti Lazdijų r. Seirijų Antano Žmuidzinavičiaus gimnazijos direktorių:

3.1. Organizuoti šio sprendimo 1 punkte nurodytų mokyklos patalpų su ilgalaikiu ir trumpalaikiu materialiuoju turtu nuomos ir mokinių maitinimo paslaugų teikimo viešą konkursą;

3.2. Pasirašius patalpų su ilgalaikiu ir trumpalaikiu materialiuoju turtu nuomos sutartį su viešą konkursą laimėjusiu dalyviu, nuomos sutartį įregistruoti Nekilnojamojo turto registre.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus

vyr. specialistė Ineta Junelienė